# காசா போர்

| 2023 இசுரேல்-ஹமாஸ் போர்
 |
| --- |
| அரபு-இசுரேல் முரண்பாடு பகுதி
 |
|       பாலத்தீனியர்களின் கட்டுப்பாட்டில் இருக்கும் காசாக்கரை
     காசாக்கரையினுள் இசுரேலிய இராணுவத்தின் தற்போதைய ஊடுருவல்
     இசுரேலியப் பொதுமக்கள் வெளியேற்றப்பட்டுள்ள நிலப்பகுதிகள்

|  |  |
| --- | --- |
|   | பாலத்தீனியப் போராளிகளின் அதிகபட்ச ஊடுருவல் |

|  |  |
| --- | --- |
|   | பொதுமக்களை வெளியேறுமாறு இசுரேலால் கட்டளையிடப்பட்டுள்ள காசாக்கரையின் நிலப்பகுதிகள் |

 |
|

|  |  |
| --- | --- |
| நாள் | 7 அக்டோபர் 2023 – இப்போது வரை (2 ஆண்டுகள், 8 மாதங்கள், 1 கிழமை and 5 நாட்கள்)
 |
| இடம் | இசுரேல், பாலத்தீனம், லெபனான் (சிரியாவிலும் ஈராக்கிலும் சிறுசிறு சண்டைகள்) |
| முடிவு | * 7 அக்டோபர்: பாலத்தீனியப் போராளி இயக்கமான ஹமாஸ், காசா-இசுரேல் எல்லையில் இசுரேல் நாட்டில் அமைந்துள்ள வேலியை சேதப்படுத்தி இசுரேலின் தென் மாவட்டத்தின் வழியே நுழைந்து தாக்கியது
* 9 அக்டோபர்: காசாக்கரையில் வான்வழித் தாக்குதல்களை இசுரேலிய இராணுவம் நடத்தியதோடு, காசாக்கரைக்கு செல்லும் அத்தியாவசிய பொருட்கள், வளங்களை இசுரேல் துண்டித்தது
* 13 அக்டோபர்: காசா நகரம் உள்ளிட்ட வடக்கு காசா பகுதியிலுள்ள பொதுமக்கள் வெளியேற்றப்பட வேண்டுமென இசுரேல் எச்சரிக்கை விடுத்தது
* 27 அக்டோபர்: இசுரேல் இராணுவம் வடக்கு காசாவிற்குள் தரைவழியாக நுழைந்து, இராணுவத் தாக்குதலைத் தொடங்கியது
* காசா நகரம் இசுரேல் இராவணுவத்தால் முற்றுகையிடப்பட்டது
* 24-30 நவம்பர்: இசுரேல்-ஹமாஸ் இடையேயான 4 நாள் போர்நிறுத்த உடன்படிக்கை நடைமுறைப்படுத்தப்பட்டது. பின்னர் 7 நாட்களாக நீட்டிக்கப்பட்டது
 |

 |
| இழப்புகள் |
| **காசாக்கரை 18,608+ பேர் கொல்லப்பட்டனர்
* 50,594+ பேர் காயமடைந்தனர்
* 7,780+ பேரை காணவில்லை

**இசுரேல் நாட்டிற்குள்**:
* 1,000+ போராளிகள் கொல்லப்பட்டனர்
* 200 போராளிகள் உயிருடன் பிடிக்கப்பட்டனர்

**மேற்குக் கரை 282+ பேர் கொல்லப்பட்டனர்
* 3,367 பேர் காயமடைந்தனர்

**லெபனான் 132 பேர் கொல்லப்பட்டனர்

**சிரியா 38 பேர் கொல்லப்பட்டனர்

**எகிப்து 7 எல்லைப் பாதுகாப்புப் படை வீரர்கள் காயமடைந்தனர்
 | **இசுரேல் 1,394+ பேர் கொல்லப்பட்டனர்
* 8,740+ பேர் காயமடைந்தனர்
* 248+ பேர் கடத்தப்பட்டனர்
* 7 பேரை காணவில்லை
 |
| 1,900,000 பாலத்தீனியர்கள் காசாக்கரையினுள் இடம்பெயர்ந்துள்ளனர்
500,000 இசுரேலியர்கள் இசுரேலுக்குள் இடம்பெயர்ந்துள்ளனர்
55,000 பேர் லெபனானுக்குள் இடம்பெயர்ந்துள்ளனர்
 |
| இந்தப் பெட்டி: * பார்
* உரை
* தொகு
 |

**2023 இசுரேல்-ஹமாஸ் போர்** என்பது இசுரேலுக்கும் ஹமாஸ் தலைமையின் கீழ் இயங்கும் பாலத்தீனிய போராளிக் குழுக்களுக்கும் இடையே அக்டோபர் 7 அன்றிலிருந்து நடைபெற்றுவரும் போரைக் குறிக்கும். மேற்குக் கரையிலும், இசுரேல்-லெபனான் எல்லையிலும் நடக்கும் மோதல்களும் இந்தப் போர் நடவடிக்கைகளில் அடங்கும்.

அக்டோபர் 7 அன்று, ஹமாஸ் தலைமையின் கீழ் இயங்கும் பாலத்தீனிய போராளிக் குழுக்கள் காசாக் கரையிலிருந்து இசுரேல் மீது தாக்குதல் நடத்தியது. காசாக்கரையிலிருந்து இசுரேல் நாட்டிற்குள் ஏராளமான தெறிப்புகள் ஏவப்பட்டன. சுமார் 3,000 போராளிகள் காசா-இசுரேல் எல்லையிலுள்ள வேலியை சேதப்படுத்தி இசுரேலிலுக்குள் தென் மாவட்டத்தின் வழியே நுழைந்தனர். இசுரேல் நாட்டின் இராணுவ கட்டமைப்புகள், பொதுமக்கள் வாழும் பகுதிகள் ஆகியன தாக்குதல்களுக்கு உள்ளாயின. ரீ'இம் எனுமிடத்தில் நடந்த இசை நிகழ்ச்சியில் கலந்துகொண்டவர்கள் மீது கடுமையான கொலைத் தாக்குதல் நடந்தது. இத்தாக்குதல்களின் போதும், அதனைத் தொடர்ந்து இசுரேல் இராணுவம் நடத்திய பதில் தாக்குதல்களாலும் சுமார் 800 பொதுமக்களும் 200 இசுரேல் இராணுவத்தினரும் கொல்லப்பட்டனர். இசுரேல் குடிமக்கள், வெளிநாட்டினர் என சுமார் 240 பேர் பிணையாளர்களாக காசாக்கரையினுள் கொண்டு செல்லப்பட்டனர்.. அக்டோபர் 11 வரை, சுமார் 44 நாடுகள் இத்தாக்குதலை தீவிரவாதத் தாக்குதல் எனப் பெயரிட்டு கண்டனம் தெரிவித்திருந்தன; மற்ற நாடுகள், இசுரேல் பொறுப்பேற்க வேண்டும் என்றும் பாலத்தீனியர்களுக்கான நிலப்பகுதிகளை இசுரேல் ஆக்கிரமித்துள்ளதையும் குற்றஞ்சாட்டின. காசாக்கரை மீதான தடைகள், பாலத்தீனிய நிலப்பகுதிகளில் இசுரேலிய மக்களை சட்டத்திற்குப் புறம்பாக குடியேற்றுதல், குடியேறிய இசுரேலியர்களால் ஏற்படும் வன்முறை, அண்மையக் காலப் பிரச்சனைகள் ஆகியவற்றின காரணமாக தாக்குதலை நடத்தியதாக ஹமாஸ் அறிவித்தது. ஹமாஸ் தீவிரவாதிகளை இசுரேல் பகுதிகளிலிருந்து வெளியேற்றிய பிறகு, காசாக்கரையிலுள்ள இலக்குகள் மீது மொத்தமாக சுமார் 6,000 குண்டுகளை தொடர்ந்து 6 நாட்களுக்கு இசுரேல் இராணுவம் வான்வழியே இட்டது. அதன்பிறகு, காசாக்கரைக்கு செல்லும் அத்தியாவசிய பொருட்கள், வளங்களை இசுரேல் துண்டித்தது. இதனைத் தொடர்ந்து, இசுரேல் இராணுவம் வடக்கு காசாவிற்குள் தரைவழியாக நுழைந்து, இராணுவத் தாக்குதலைத் தொடங்கியது.

அரபு-இசுரேல் முரண்பாட்டின் ஒரு பகுதியாக இந்தப் போர் கருதப்படுகிறது. 7 அக்டோபர் 2023 அன்று *ஆபரேசன் அல்-அக்ச ஸ்டோர்ம்* எனும் பெயரில் போராளி இயக்கக் குழுக்கள் காசாக்கரையிலிருந்து இசுரேல் மீது தாக்குதலை நடத்தின. இசுரேல் எதிர்த்தாக்குதலை நடத்தியபோது தனது தாக்குதல் நடவடிக்கைகளுக்கு *அயர்ன் சுவார்ட்ஸ் (இரும்பு வாட்கள்)* என்பதாக பெயரிட்டது.

காசா-இசுரேல் எல்லையில் இசுரேல் நாட்டில் அமைந்துள்ள வேலியை சேதப்படுத்தி உள்ளே நுழைந்த ஹமாஸ் இயக்கம், எல்லையை ஒட்டியுள்ள குடியிருப்புப் பகுதிகளிலும், இராணுவ கட்டமைப்புகளிலும் ஊடுருவி தாக்குதல்களை நடத்தியது. 1948 ஆம் ஆண்டில் நடந்த அரபு-இசுரேல் போருக்குப் பிறகு இசுரேலின் எல்லைக்குட்பட்டப் பகுதியில் நடக்கும் முதலாவது நேரடித் தாக்குதல் இதுவாகும். காலை நேரத்தில் ஏவூர்தி மூலமாக தாக்குதல் ஆரம்பிக்கப்பட்டு, இசுரேல் பகுதிக்குள் வாகனங்கள் ஊடுருவிச் சென்றன. இசுரேல் நாட்டுப் பொதுமக்கள் மீதும், இராணுவ கட்டமைப்புகள் மீதும் தொடர்ந்து தாக்குதல்கள் நடந்தன. இந்தத் தாக்குதலை *மூன்றாவது பாலத்தீனியர்கள் கிளர்ச்சி* என அரசியல் பார்வையாளர்கள் சிலர் குறிப்பிடுகின்றனர்.

யோம் கிப்பூர்ப் போருக்குப் பின்னர் சரியாக 50 ஆண்டுகளுக்குப் பின்னர் தற்போதைய மோதலை போர் என இசுரேல் அலுவல்முறையில் அறிவித்துள்ளது.

## உயிரிழப்புகள் விவரங்கள்

7 அக்டோபர் 2023 அன்று ஹமாஸ் அமைப்பால் தொடங்கப்பட்ட இப்போரில், 1,139 இஸ்ரேலியர்கள் கொல்லப்பட்டனர் மற்றும் 2,00க்கும் மேற்பட்ட இஸ்ரேலியர்கள் பிணையக் கைதிளாக காசாக்கரைக்கு கொண்டு செல்லப்பட்டனர். ஹமாசுக்கு எதிராக இஸ்ரேலியப் படைகள் நடத்திய தாக்குதகளில் 46,899 பாலஸ்தீன மக்கள் கொல்லப்பட்டனர் மற்றும் 1,10,725 காயமடைந்தனர்.

### வெளிநாட்டினர் மற்றும் இரட்டைக் குடியுரிமைப் பெற்றவர்களுக்கு ஏற்பட்ட இழப்புகள்

அக்டோபர் 11 அன்றைய வாசிங்டன் போஸ்ட் செய்தியின்படி, 24 நாடுகளைச் சேர்ந்தவர்கள் கொல்லப்பட்டுள்ளனர் அல்லது காணவில்லை.

Foreign casualties in the 2023 Israel–Hamas war| நாடு | இறந்தவர்கள் | கடத்தப்பட்டவர்கள் | காணாமற் போனவர்கள் | Ref. |
| --- | --- | --- | --- | --- |
|  ஐக்கிய அமெரிக்கா | 32 | விவரம் தெரியவில்லை | 13 |  |
|  தாய்லாந்து | 30 | 17 | 14 |  |
|  பிரான்சு | 21 | விவரம் தெரியவில்லை | 11 |  |
|  உருசியா | 19 | 2 | 7 |  |
|  உக்ரைன் | 19 | விவரம் தெரியவில்லை | 8 |  |
|  நேபாளம் | 10 | 17 | 1 |  |
|  அர்கெந்தீனா | 9 | விவரம் தெரியவில்லை | 20 |  |
|  போர்த்துகல் | 9 | 0 | 3 |  |
|  எதியோப்பியா | 7 | 0 | 0 |  |
|  கனடா | 6 | விவரம் தெரியவில்லை | 2 |  |
|  ஐக்கிய இராச்சியம் | 6 | விவரம் தெரியவில்லை | 10 |  |
|  உருமேனியா | 5 | 1 | 2 |  |
|  ஆஸ்திரியா | 4 | விவரம் தெரியவில்லை | 1 |  |
|  சிலி | 4 | 1 | 0 |  |
|  சீனா | 4 | 0 | 2 |  |
|  பிலிப்பீன்சு | 4 | விவரம் தெரியவில்லை | 2 |  |
|  பெலருஸ் | 3 | விவரம் தெரியவில்லை | 1 |  |
|  பிரேசில் | 3 | விவரம் தெரியவில்லை | 0 |  |
|  லெபனான் | 3 | 0 | 0 |  |
|  துருக்கி | 3 | விவரம் தெரியவில்லை | விவரம் தெரியவில்லை |  |
|  கொலம்பியா | 2 | விவரம் தெரியவில்லை | விவரம் தெரியவில்லை |  |
|  பரகுவை | 2 | விவரம் தெரியவில்லை | 2 |  |
|  பெரு | 2 | விவரம் தெரியவில்லை | 5 |  |
|  தென்னாப்பிரிக்கா | 2 | விவரம் தெரியவில்லை | விவரம் தெரியவில்லை |  |
|  சிரியா | 2 | 0 | 0 |  |
|  ஆத்திரேலியா | 1 | விவரம் தெரியவில்லை | விவரம் தெரியவில்லை |  |
|  அசர்பைஜான் | 1 | விவரம் தெரியவில்லை | விவரம் தெரியவில்லை |  |
|  கம்போடியா | 1 | 0 | 0 |  |
|  எசுத்தோனியா | 1 | 0 | 0 |  |
|  செருமனி | 1 | 5 | விவரம் தெரியவில்லை |  |
|  ஒண்டுராசு | 1 | விவரம் தெரியவில்லை | விவரம் தெரியவில்லை |  |
|  அயர்லாந்து | 1 | விவரம் தெரியவில்லை | விவரம் தெரியவில்லை |  |
|  இத்தாலி | 1 | விவரம் தெரியவில்லை | 2 |  |
|  லாத்வியா | 1 | 0 | 0 |  |
|  லித்துவேனியா | 1 | 0 | 0 |  |
|  எசுப்பானியா | 1 | 1 | 0 |  |
|  இலங்கை | 1 | 2 | 2 |  |
|  சுவிட்சர்லாந்து | 1 | விவரம் தெரியவில்லை | விவரம் தெரியவில்லை |  |
|  டென்மார்க் | 0 | 1 | 0 |  |
|  மெக்சிக்கோ | 0 | 2 | 0 |  |
|  செர்பியா | 0 | 1 | 0 |  |
|  தன்சானியா | 0 | 0 | 2 |  |
|  கசக்கஸ்தான் | 1 | 0 | 0 |  |

#### இதழியலாளர்களுக்கு ஏற்பட்ட பாதிப்புகள்

காசாவில் பணியாற்றும் 6 பாலத்தீனிய இதழியலாளர்கள் பணியிலிருக்கும்போது கொல்லப்பட்டனர். இதைத்தவிர, 2 இதழியலாளர்களை காணவில்லை. ஒருவர் காயமுற்றார்.
2 இதழியலாளர்களின் வீடுகளும், 4 ஊடகக் கட்டிடங்களும் வான்தாக்குதல்களால் தகர்க்கப்பட்டன.

இசுரேல்-லெபனான் எல்லையில், அக்டோபர் 13 அன்று இசுரேலிய இராணுவம் நடத்திய தாக்குதலில் இராய்ட்டர்சு செய்தி நிறுவனத்தின் காணொலிப் பதிவாளர் கொல்லப்பட்டார். இராய்ட்டர்சு, ஏபி செய்தி நிறுவனங்கள், அல் ஜசீரா தொலைக்காட்சி ஆகியவற்றின் 6 இதழியலாளர்கள் காயமுற்றனர்.

இசுரேலில் ஒளிப்படப் பதிவாளர் ஒருவரைக் காணவில்லை. அவரின் 3 வயது குழந்தை கடத்தப்பட்டுள்ளது; மனைவி கொல்லப்பட்டார்.

*ஸ்கை நியூசு அரபியா* தொலைக்காட்சியின் செய்தியாளர்கள் குழுவினை இசுரேல் காவற்துறை தாக்கியதாக குற்றஞ்சாட்டப்பட்டது. செய்தியாளரின் தலையை நோக்கி துப்பாக்கியைக் காட்டியதாகவும், வலுக்கட்டாயமாக உடையை கழற்றவைத்ததாகவும், அவ்விடத்தை விட்டு வெளியேற்றியதாகவும், நகர்பேசிகளை எடுத்துக்கொண்டதாகவும் தெரிவிக்கப்பட்டது. அக்டோபர் 13-14 இரவில், பிபிசி அரபிக் செய்தியாளர்கள் குழுவினை இசுரேலிய காவற்துறை தடுத்து நிறுத்தியதாகவும், துப்பாக்கி முனையில் மிரட்டி தாக்கப்பட்டதாகவும் பிபிசி குற்றஞ்சாட்டியது.

## உலக நாடுகளின் நிலைப்பாடு

பெரும்பாலான மேற்கத்திய நாடுகள் ஹமாஸ் இயக்கத்திற்கு தமது கண்டனங்களைத் தெரிவித்துள்ளன. இவ்வியக்கத்தின் செயல்பாடுகளை தீவிரவாதம் என குற்றஞ்சாட்டியுள்ளன. பாலத்தீனியப் பகுதிகளில் இசுரேலின் ஆக்கிரமிப்புச் செயல்பாடுகளாலேயே இத்தகையப் பிரச்சினை உருவெடுத்ததாக இசுலாமிய நாடுகள் கருத்துகளை வெளியிட்டுள்ளன. ஹமாஸ் இயக்கமும், இசுரேலும் போர்க்குற்றங்களைச் செய்வதாக பன்னாட்டு மன்னிப்பு அவை குற்றஞ்சாட்டியுள்ளது. இசுரேலுக்கு இராணுவ உதவி வழங்கவிருப்பதாக ஐக்கிய அமெரிக்க அரசு அறிவித்துள்ளது.

## போர்க் குற்றங்கள்

பாலத்தீனில் ஏற்கனவே நடைமுறையிலிருக்கும் *அனைத்துலக குற்றவியல் நீதிமன்றத்தின் விசாரணை* இப்போதைய மோதலுக்கும் நீட்டிக்கப்படுவதாக அக்டோபர் 10 அன்று அனைத்துலக குற்றவியல் நீதிமன்றம் அறிவித்தது.

#### ஐக்கிய நாடுகள் அவையின் அறிக்கைகள்

போரில் ஈடுபட்டுள்ள இருதரப்பும் செய்துவரும் போர்க்குற்றங்களுக்கு ஆதாரங்கள் இருப்பதாக மனித உரிமைகளுக்கான ஐக்கிய நாடுகள் மன்றம் அறிவித்தது. இசுரேலிலும் காசாவிலும் ஏற்படுத்தப்பட்ட வன்முறைகளின்போது, போர்க் குற்றங்கள் நடந்ததற்கான தெளிவான ஆதாரங்கள் இருப்பதாக அக்டோபர் 10 அன்று *இசுரேல்-பாலத்தீனிய பிரச்சனைகளுக்கான ஐக்கிய நாடுகள் அவை உண்மையறியும் இயக்கம்* கூறியது. பன்னாட்டுச் சட்டத்தை மீறியவர்களும், பொதுமக்களைத் தாக்கியவர்களும் இக்குற்றங்களுக்குப் பொறுப்பேற்க வேண்டுமென இவ்வியக்கம் கூறியது. ஹமாஸ் போராளிகள் பயங்கரமான குற்றங்களை நிகழ்த்தியதாக தனித்தியங்கும் ஐக்கிய நாடுகள் அவை வல்லுனர்கள் கண்டனம் தெரிவித்தனர். ஏற்கனவே பெருமளவு பாதிக்கப்பட்டு அல்லலுற்று வரும் காசா மக்கள் மீது இசுரேல் கண்மூடித்தனமான தாக்குதலை நடத்தியதாகவும் இவ்வல்லுனர்கள் அக்டோபர் 10 அன்று கண்டனம் தெரிவித்தனர். "இதுவொரு கூட்டாக அளிக்கப்படும் தண்டனையாகும். அப்பாவிப் பொதுமக்களை குறிவைத்துத் தாக்கும் இந்த வன்முறைகளுக்கு எவ்வித நியாயப்படுத்துதலும் ஏற்கத்தக்கதன்று. அனைத்துலகச் சட்டத்தின்படி, இவ்வன்முறைகள் போர்க் குற்றங்களாகக் கருதப்படும்" என இந்த வல்லுனர்கள் தெரிவித்தனர்.

#### பாலத்தீனிய போராளிக் குழுக்களால் செய்யப்பட்ட போர்க்குற்றங்கள்

ஹமாஸ் போராளிக் குழுவும் இதர பாலத்தீனிய படைக்கலன் தாங்கிய குழுக்களும் இசுரேல் நாட்டிலுள்ள பொதுமக்களின் வீடுகளுக்குள் ஊடுருவிச் சென்று, திரளாகக் கொன்றதாகவும் அம்மக்களில் சிலரை காசாவிற்குள் பிணயக் கைதிகளாக கடத்திச் சென்றதாகவும் மனித உரிமைகள் கண்காணிப்பகம் தெரிவித்தது. பொதுமக்களை குறிவைத்துத் தாக்குதல், கண்மூடித்தான கோரத் தாக்குதல்கள், பொதுமக்களை பிணையாளிகளாக கடத்திச் செல்லுதல் ஆகியன அனைத்துலக மனிதநேய சட்டத்தின்படி, போர்க் குற்றங்களாக கருதப்படுமென இந்த கண்காணிப்பகம் அறிவித்தது. இசுரேல் நாட்டின் பொதுமக்களை பாலத்தீனியப் போராளிகள் குறிவைத்துத் தாக்கியதாக மனித உரிமைகள் கண்காணிப்பகமும் பன்னாட்டு மன்னிப்பு அவையும் கூறின.

இத்தகைய வன்முறைச் செயல்கள் போர்க் குற்றங்களாக கருதப்படும் என்றும், மானுடத்துக்கு எதிரான குற்றங்கள் என்றும் சட்ட வல்லுனர்கள் விளக்கினர். பாலத்தீனியக் குழுக்கள் நடத்திய தாக்குதல்களை போர்க் குற்றங்கள் என்பதாக இசுரேலுக்கான ஐக்கிய நாடுகள் அவை தூதர் வகைப்படுத்தினார். ஹமாஸ் நடத்திய தாக்குதல்கள் போர்க் குற்றங்களென இசுரேலைச் சேர்ந்த மனித உரிமைகள் அமைப்பாகிய B'Tselem குறிப்பிட்டது.

#### இசுரேலிய அரசால் செய்யப்பட்ட போர்க் குற்றங்கள்

காசாக் கரையை முழுமையாக முற்றுகையிடுமாறு தான் ஆணையிட்டுள்ளதாக இசுரேலின் பாதுகாப்பு அமைச்சர் அக்டோபர் 9 அன்று தெரிவித்தார். அதன்படி மின்சாரம், உணவு, எரிபொருள், நீர் ஆகியன துண்டிக்கப்படுமென அறிவித்தார். காசா மீது நிகழ்த்தப்படும் சரமாரிக் குண்டுவீச்சுத் தாக்குதல்களும், முற்றுகையும் போர்க் குற்றங்களென ஐக்கிய நாடுகள் அவைக்கான பாலத்தீனிய தூதர் அக்டோபர் 9 அன்று கூறினார். காசாவுக்கு மின்சாரம் தரக்கூடிய இசுரேலின் மின் நிலையத்தின் இயக்கமானது அக்டோபர் 11 அன்று நிறுத்தப்பட்டது.

வெள்ளைப் பாஸ்பரசைப் பயன்படுத்தும் படைக்கலங்களை இசுரேலிய இராணுவம் பயன்படுத்துவதாக மனித உரிமைகள் கண்காணிப்பகம் உறுதிப்படுத்தியது. பொதுமக்களை தேவையற்ற வகையில் வதைப்பதன் மூலமாக அனைத்துலக மனிதநேய சட்டத்தை மீறுவதாக இந்தக் கண்காணிப்பகம் கூறியுள்ளது. பன்னாட்டு மன்னிப்பு அவையின் *இடர்ப்பாடு தடய ஆய்வகம்* வெள்ளைப் பாஸ்பரசைப் இசுரேலிய இராணுவம் பயன்படுத்துவதை உறுதி செய்துள்ளது. இதனை இசுரேலிய இராணுவம் மறுத்துள்ளது.

பரவலான போர்க் குற்றங்களை இசுரேல் நிகழ்த்தியுள்ளதாக *ஐரோப்பிய-நடுநிலக் கடல் மனித உரிமைகள் கண்காணிப்பு அமைப்பு* அறிக்கை வெளியிட்டது. பொதுமக்கள் புழங்கும் இடங்களான பல்கலைக்கழகங்கள், மசூதி, சந்தைகள், வங்கிகள், தொலைத்தொடர்பு நிறுவனங்கள், வீட்டுக் கட்டிடங்கள் ஆகியன நேரடித் தாக்குதலுக்கு உள்ளானதை இவ்வறிக்கை ஆவணப்படுத்தியுள்ளது. இதழியலாளர்கள் கொல்லப்படுவதையும் இவ்வறிக்கை சுட்டிக்காட்டுகிறது.

வடக்கு காசாவில் வாழும் பாலத்தீனியர்கள் 24 மணிநேரத்தில் இடம்பெயர்ந்து செல்லவேண்டும் என இசுரேல் ஆணையிட்டது. இச்செயலை மானுடத்திற்கு எதிரானது என்றும் அனைத்துலக மனிதநேய சட்டத்தை மீறுதல் என்றும் *உள்நாட்டில் இடம்பெயர்ந்தோர்க்கான மனித உரிமைகள்* அமைப்பின் சிறப்பு அலுவலர் பவுலா கவிரியா பெடன்குர் குற்றஞ்சாட்டினார்.

## போர் நிறுத்த உடன்பாடு

அமெரிக்கா-இஸ்ரேல்-ஹமாஸ் அதிகாரிகள் கத்தார் நாட்டில் சந்தித்துப் பேசி ஏற்படுத்திய போர் நிறுத்த உடன்பாட்டின்படி, 19 சனவரி 2025 (ஞாயிற்றுக் கிழமை) அன்று காலை மணி 8.30 முதல் போர் நிறுத்தம் நடைமுறைக்கு வரும் கத்தார் அறிவித்துள்ளது. இஸ்ரேல் அமைச்சரவை 17 சனவரி 2025 அன்று இஸ்ரேல்-ஹமாஸ் போர் நிறுத்த உடன்பாடு மற்றும் பணயக் கைதிகளை விடுவிப்பது தொடர்பாக ஒப்புதல் வழங்கியது. 19 சனவரி 2025 முதல் மூன்று கட்டங்களாக போர் நிறுத்த உடன்பாடு மற்றும் பணயக் கைதிகளை விடுவிக்கும் நடைமுறைக்கு வரும் என இஸ்ரேல் அரசு தெரிவித்துள்ளது.

## இவற்றையும் காண்க

* 2023 இசுரேல்-ஹமாஸ் போர் நிறுத்தம்

## குறிப்புகள்

## மேற்கோள்கள்

## தொடர்பான நூல்கள்

* Charrett, Catherine (2020). *The EU, Hamas and the 2006 Palestinian Elections: A Performance in Politics*. Routledge. ISBN 978-1-351-61179-4.
* Davis, Jessica (2017). *Women in Modern Terrorism: From Liberation Wars to Global Jihad and the Islamic State*. Rowman & Littlefield. ISBN 978-1-4422-7499-0.
* Kear, Martin (2018). *Hamas and Palestine: The Contested Road to Statehood*. Routledge. ISBN 978-0-429-99940-6.
* Mukhimer, Tariq (2012). *Hamas Rule in Gaza: Human Rights Under Constraint*. Palgrave Macmillan. ISBN 978-1-137-31019-4.

## வெளி இணைப்புகள்

* OCHA: *Hostilities in Gaza and Israel, Flash Updates*: #1, #2, #3, #4, #5, #6, #7, #8, #9, #10, #11, #12, #13, #14, #15, #16, #17, #18, #19, #20, #21, #22, #23, #24, #25, #26, #27, #28, #29, #30, #31, #32, #33, #34, #35, #36, #37, #38, #39, #40, #41, #42, #43, #44, #45, #46, #47, #48
* UNRWA: *Gaza Situation Reports*: #1, #2, #3, #4 (11 அக்டோபர்), #5 (12 அக்டோபர்), #6 (15 அக்டோபர்), #7 (16 அக்டோபர்), #8 (18 அக்டோபர்), #9 (19 அக்டோபர்), #17 (30 அக்டோபர்), #34 (21 நவம்பர்)